SL Benfica

Sport Lisboa e Benfica známa pod názvom Benfica je portugalský športový klub z Lisabonu. Benfica predstavuje klub s bohatou históriou. Od svojho založenia v roku 1904, Benfica nikdy nezostúpila z prvej ligy a s 84 trofejami je najúspešnejším futbalovým klubom v Portugalsku. Benfica je najväčším klubom v Portugalsku a jeden z najprestížnejších športových klubov na svete, v roku 2014 bola zapísaná v knihe svetových rekordov, ako najväčší klub na svete s 270 000 členmi. Medzi iné významné ocenenia patria napríklad aj 9. miesto v medzinárodnom rebríčku IFFHS Top 200 klubov 20. storočia. Klub a jeho hráči, fanúšikovia alebo funkcionári sú často nazývaní ako As Águias (orly), O Glorioso (slávni), alebo Encarnados (červení). Tradíciou klubu je, let orla na štadióne, pred každým zápasom.     

Benfica je multišportový klub, okrem futbalu pôsobí taktiež v kolektívnych športoch ako futsal, hokej, hádzaná, volejbal, basketbal a ragby. V súťažiach jednotlivcov Benfica pôsobí v rôznych bojových športoch, kanoistike, gymnastike, atletike alebo v plávaní. Medzi súčasné najvýraznejšie postavy, ktoré reprezentujú Benficu patria Telma Monteiro (judo), Pedro Pablo Pichardo (atletika - trojskok), Fernando Pimenta (kanoistika) alebo Rui Bragança (taekwondo). V minulosti v klube pôsobil aj motokrosový jazdec Paulo Gonçalves, ktorý v roku 2020 tragicky zomrel počas pretokov Rally Dakar. V minulosti v Benfice pôsobil aj mnohonásobný najlepší futsalista roka, Ricardinho ako aj zlatý medailista z Olympiády v Pekingu v roku 2008 v trojskoku, Nélson Évora.

História

Začiatok a prvé úspechy (1904-1950) 

Klub vznikol v roku 1904, pri stretnutí bývalých študentov z Casa Pia. Stretli sa v zadnej časti baru Farmácia Franco s cieľom vytvoriť spoločenský a kultúrny futbalový klub nazvaný Sport Lisboa. Na stretnutí sa zúčastnilo 24 ľudí, z ktorých bol najdôležitejším Cosme Damião. Na tejto schôdzi bol José Rosa Rodrigues vymenovaný za prezidenta. Zakladatelia sa zhodli, že klubové farby budú červená a biela a znak bude tvoriť hrebeň z orla a motívu "E Pluribus Unum". Prvý zápas sa hral 1. januára 1905. Napriek dôležitým víťazstvám klub trpel v zlých podmienkach na ihrisku Terras do Desembargador. V dôsledku toho odišlo 8 hráčov do Sportingu, čím sa začala rivalita medzi klubmi.               

13. septembra 1908 získala spoločnosť Sport Lisboa po vzájomnej dohode Grupo Sport Benfica a zmenila názov na Sport Lisboa e Benfica. Napriek fúzií klubov pokračovali vo svojich operáciach. Domov klubu sa tak presunul z Terras do Desembargador do Campo da Feiteira.               

Napriek tomu problémy s ihriskom pretrvávali a Benfica sa presťahovala na prvé trávnaté ihrisko Campo de Sete Rios v roku 1913. O štyri roky sa klub po odmietnutí vyššieho nájmu presťahoval do Campo de Benfica. Nakoniec až v roku 1925 sa klub presťahoval na vlastný štadión Estádio das Amoreiras. Benfica tam hrala 15 rokov, potom sa realitou stal nový štadión Estádio do Campo Grande. Portugalská liga začala v roku 1934 a potom čo Benfica skončila tretia v prvom ročníku, Benfica vyhrala tri majstrovstvá v rade. Tieto prvé tituly s tímom získal maďarský tréner Lippo Hertzka. V priebehu 40-tých rokov minulého storočia Benfica získala 3 krát ligu a 4 krát portugalský pohár. Tréner János Biri získal prvé double v roku 1943.

Zlaté roky a ústup 
Benfica prvý medzinárodný úspech zaznamenala v roku 1950 po výhre Copa Latina, v ktorom porazila Bordeaux na národnom štadióne v Lisabone. Bola to prvá veľká medzinárodná trofej, ktorú získal portugalský klub. V roku 1957 Benfica dosiahla ďalšie finále, ale prehrala proti Realu Madrid na Santiago Bernabéu.               

V roku 1954 sa Benfica presťahovala do pôvodného Estádio da Luz s počiatočnou kapacitou 40 000 miest, neskôr sa kapacita v roku 1960 rozšírila na 70 000. V päťdesiatych rokoch Benfica vyhrala 3 krát ligu a 6 krát pohár.                

Pod vedením Bélu Guttmanna Benfica rozbila dominanciu Realu Madrid keď 2 krát vyhrala Európsky pohár, v rokoch 1961 a 1962. Šesťdesiate roky znamenali najúspešnejšie obdobie a k 2 európskym trofejam hráči pridali aj domáce trofeje: 8 krát liga a 3x domáci pohár. Mnoho úspechov bolo dosiahnutých vďaka hráčom ako Eusébio - jedinému hráčovi Benficy ktorý vyhral Zlatú loptu, Mário Coluna, José Águas, José Augusto, Simões, Torres a ďalších. V sezóne 1963/1964 vytvorili klubový rekord so 103 gólmi v 26 ligových zápasoch.               

Po finále v roku 1962 sa Benfica v zlom rozišla s trénerom Bellom Guttamanom ktorý prehlásil, že bez neho Benfica nevyhraje Európsku trofej 100 rokov. Od vtedy hrala Benfica vo finále už osem krát a vždy prehrala z toho 2x na penalty:              

- 1962/1963 AC Miláno 2:1 Benfica (Wembley, Miláno) - Liga majstrov               

- 1964/1965 Inter Miláno 1:0 Benfica (San Siro, Miláno) - Liga majstrov              

- 1967/1968 Benfica 1:4 Manchester United (Wembley, Londýn) - Liga majstrov              

-1982/1983 Anderlech 2:1 Benfica (prvý zápas: Brusel 1:0, druhý zápas: Lisabon 1:1) - Pohár UEFA              

- 1987/1988 PSV Eindhoven 0:0 (6:5) Benfica (Neckarstadium, Stuttgart) - Liga majstrov              

- 1989/1990 AC Miláno 1:0 Benfica (Praterstadion, Viedeň) - Liga majstrov               

- 2012/2013 Benfica 1:2 Chelsea (Amsterdam Arena, Amsterdam) - Európska liga              

- 2013/2014 Sevilla 0:0 (4:2) Benfica (Juventus Stadium, Turín) - Európska liga                             

Po vytvorení UEFA Youth League Benfica prehrala ďalšie 3 európske finále a to v sezonách 2013/2014, 2016/2017 a 2019/2020.                             

Počas 70.-tých rokoch sa Benfica stiahla z európskej scény, ale zostala hlavnou silou v portugalskom futbale kde vyhrala 6 krát ligu a 2 krát pohár. Benfica je prvým klubom, ktorý vyhral ligu bez porážky a Eusébio bol neskôr korunovaný najlepším strelcom Európy, zaznamenal 40 gólov. V tomto období Benfica začala prijímať zahraničných hráčov.               

V 80-tych rokoch Benfica naďalej prosperovala na domácom trhu. V sezóne 1980/1981 sa stala prvým klubom, ktorý vyhral všetky portugalské trofeje v jednej sezóne a to pod vedením Lajosa Barótiho. Po vylepšení štadióna v roku 1985 bol Estádio da Luz najväčší štadión v Európe a tretí najväčší na svete. Začiatkom 90-tých rokov začala žiariť hviezda Manuela Rui Costu, ktorý medzi rokmi 1990-1994 odohral 111 zápasov a následne prestúpil do Fiorentiny. Neskôr po pôsobení v AC Miláno sa vrátil k Benfice a v roku 2008 ukončil kariéru. Dnes je generálnym manažérom klubu.

Sucho a návrat k titulom (1994-2008) 

Koncom 20. storočia Benfica prekonávala finančnú krízu, ktorá bola spojená s dokončením tretieho stupňa štadióna a vysokými investíciami do hráčov. V roku 2001 členovia klubu schválili výstavbu nového Estádia da Luz, čo stalo ďalších 162 miliónov EUR. Obdobie rokov 1994 až 2003 bolo pravdepodobnej najťažšie v histórii klubu. Benfica získala iba jeden portugalský pohár, utrpela najväčšiu porážku na európskej scéne (7-0 v Celta Vigo), zaznamenala najnižšie postavenie v lige a 2 roky chýbala v európskej súťaži. V tomto období Benfica vystriedala 11 trénerov. Najväčšou hviezdou bol Nuno Gomes ktorý odohral v Benfice 399 zápasov a strelil 166 gólov.                

Situácia sa výrazne zmenila po nástupe Luís Filipe Veiriu do prezidentskej funkcie 3.10.2003. Dnes je prezidentom, ktorý je najdlhšie vo svojej funkcii v histórii klubu. Pod jeho vedením Benfica dostavala nový štadión, zmenila právnu formu a začala fungovať v systéme členstva tzv. sócios. 10.12.2006 spustila vysielanie Benfica TV.              

V roku 2004 v zápase v Guimarães proti domácej Vtórii 24. januára zomrel hráč Miklos Féher na zástavu srdca. Jeho číslo - 29 je navždy vyradené. O rok neskôr Benfica získala titul po jedenástich rokoch v pamätnom zápase v Porte proti Boaviste. V tom čase prišiel do klubu neskorší kapitán a jedna z ikon klubu Luisão. V svojej kariére za Benficu zaznamenal 538 zápasov, čím sa zaradil na 3 miesto v klubovej histórii a zároveň  sa stal hráčom s najvyšším počtom štartov spomedzi zahraničných hráčov.

Trvalý návrat k úspechom (2009-súčasnosť) 

V roku 2009 nastúpil do trénerskej funkcie Jorge Jesus. Hneď v prvej sezóne vyhral ligu. Ligu neskôr vyhral ešte 2x. 2x Benficu doviedol aj do finále Európskej ligy. Benfica v roku 2014 vyhrala Portugalskú ligu, Portugalský pohár, Portugalský ligový pohár čo bol prvý triplete v histórii a na začiatku novej sezóny ešte vyhrala portugalský superpohár a bola vo finále Európskej ligy UEFA.  V roku 2015 sa Jesus rozhodol prejsť do konkurenčného Sportingu. V tom čase boli dôležitými hráčmi Oscar Cardozo ktorý strelil 172 gólov, čím sa zaradil na deviate miesto v historickej tabuľke strelcov klubu a stal sa najlepším zahraničným strelcom klubu. Medzi kľúčových hráčov sa radili aj Pablo Aimar, Javier Saviola, David Luiz, Javi García, Nico Gaitán a ďalší.  

Nahradil ho Rui Vitória a taktiež v svojej prvej sezóne doviedol klub k ligovému titulu, tretiemu v rade a taktiež do štvrť-finále Ligy Majstrov. V sezóne 2015/2016 Benfica pod jeho vedením vytvorila rekord ligy v bodovom zisku (88), ktorý bol neskôr vyrovnaný rivalom z Porta. Počas roku 2016 Benfica vyhrala 44 z 54 zápasov, čo bolo najviac spoločne s FC Barcelona. V roku 2017 Benfica prvý krát v histórii získala tzv. tetra (štyri ligové tituly v rade). V tomto období bol najvýznamnejším hráčom Jonas ktorý v sezóne 2015/16 strelil 36 a v sezóne 2017/2018 37 gólov. Dôležitou postavou bol aj brankár Júlio César. 

V sezóne 2018/2019 Benfica vo víťaznej ligovej sezóne zaznamenala 103 gólov čím vyrovnala rekord z roku 1964. Viac ako 100 gólov v jednej sezóne v portugalskej lige naposledy zaznamenala Benfica v sezóne 1972/73. Počas tejto sezóny Benfica vyhrala domáci zápas proti Nacionalu 10-0, čo bol najvyšší gólový rozdiel v lige za 55 rokov. Počas tejto sezóny odstúpil tréner Rui Vitória a nahradil ho Bruno Lage ktorý začal viac využívať hráčov ktorých si vychovala sama Benfica a to Rúben Dias, Ferro, Florentino Luís, Gedson Fernandes a v neposlednom rade aj  João Félix.

Erb 
Znak sa skladá z orla, ktorý je umiestnený na vrchole štítu, ako symbol nezávislosti a autority. V červenej a bielej farbe ktoré symbolizujú hrdinstvo a mier. Znak tvoria nápisy Epluribus Unum (z mnohých jeden) a písmena S. L. B. (iniciály Sporti Lisboa e Benfica). Štít v logu prekrýva predné koleso bicykla, ktoré symbolizuje jeden z prvých športov v histórii klubu.

Hymna 
Sou do Benfica                                                                                           

E isso me envaidece                                                                          

Tenho a genica                                                 

Que a qualquer engrandece

Sou de um clube lutador                                  

Que na luta com fervor                             

Nunca encontrou a rival   

Neste nosso Portugal.                                       

Ser Benfiquista                                                  

É ter na alma a chama imensa                         

Que nos conquista                                             

E leva á alma a luz intesa                           

Do sol que lá no céu                                      

Risonho vem beijar                                  

Com orgulho muito seu                

As camisolhas berrantes                            

Que nos campos a vibrar                       

São papoilas saltitantes

Infraštruktúra 
Štadión: Štadión má názov Estádio da Luz. Zmestí sa naň približne 65 tisíc ľudí. Hralo sa na ňom Euro 2004 vrátane finále, finále Ligy majstrov v roku 2014 a v roku 2020 si ho UEFA zvolila, ako dejisko finálového turnaja Ligy majstrov. Štadión má 4-hviezdičky od UEFA. Štadión je projektom spoločnosti Popolus a jeho stavba stála 162 miliónov eur.               
              

Tréningové centrum: Názov centra je Benfica Campus. Postavený je v Seixal (časť Lisabonu). Bol dokončený v roku 2006. Obsahuje tribúnu s kapacitou 2 700 miest. Súčasťou je 9 ihrísk, 2 telocvične, šatne, bazény. Súčasťou komplexu je aj budova, ktorá slúži ako hotel so 62 izbami. V budove sa nachádzajú 2 telocvične, šatne, bazény, sauna a výrivka.  Súčasťou je aj technológia 360 ktorá skúma a zlepšuje schopnosti hráčov. V roku 2008 v centre bolo vybudované aj televízne štúdio.               

Toto tréningové centrum bolo UEFA ohodnotila, ako najlepšie v Európe. V rokoch 2015 a 2019 Benfica získala aj cenu Globe Soccer Awards za najlepšiu futbalovú akadémiu. Benfica vo svojej akadémií dokázala vychovať mnoho kvalitných hráčov ako Bernardo Silva, João Cancelo, Nélson Semedo, André Gomes, Gonçalo Guedés, Renato Sanches, Rúben Dias João Félix, alebo Florentio               
              

Haly: Benfica má k dispozícií 2 pavilóny pre halové športy. Jeden s názvom Pavilhão Fidelidade s kapacitou 2 400 miest a druhý Pavilhão Nº 2 ktorý má kapacitu 1 800 miest. Tieto haly stoja hneď pri futbalovom štadióne.              
              

Múzeum: Benfica 29.7.2013 otvorila nové múzeum ktoré má názov Museu Benfica - Cosme Damião. Stojí v blízkosti štadióna. V múzeu je okolo 1 000 trofejí a okolo 20 000 predmetov, dokumentov, obrázkov a taktiež audio a video, medzi nimi je aj slovenský preklad knihy od Josého Saramaga - Príbeh o obliehaní Lisabonu. Súčasťou je aj socha Eudébia. V roku 2014 toto múzeum získalo ocenenie Najlepšie múzeum v Portugalsku.              
              

Obchod: V roku 2016 Benfica otvorila troj-poschodový obchod na Rua Augusta v Lisabone.

Hráči 

Aktualizované: 29.12.2021

Realizačný tým

Ekonomika 
Spoločnosť Sport Lisboa e Benfica SAD (športová akciová spoločnosť) bola založená 10. februára 2000. Zakladateľom je vtedajší prezident João Vale Azevedo. Počiatočné základné imanie bolo 75 miliónov EUR. Bolo päť hlavných dôvodov na vytvorenie autonómnej entity, ktorá by riadila klub: 

 účasť v profesionálnych futbalových súťažiach doma aj v zahraničí 
 rozvoj futbalových hráčov
 využívanie vysielacích práv na otvorených uzavretých kanáloch 
 riadenie práv na hráčov
 využívanie značky Benfica na športových podujatiach   

Spoločnosť vstúpila na portugalskú burzu PSI-20 21. mája 2007 s počiatočnou hodnotou akcie 5 EUR v objeme 15 000 001. Neskôr v júni Berardo spustil predaj akcií za 3,50 EUR, bol ale neúspešný. 23. decembra 2009 Benfica zvýšila vlastný kapitál na 115 miliónov EUR tým že absorbovala štadión (Estádio da Luz) čo nakoniec viedlo k platobnej neschopnosti. 

31. júla 2014 bola dokončená akvizícia fondu Benfica stars, čím Benfica získala zvyšné ekonomické práva na 9 hráčov. V apríli roku 2014 Benfica a Adidas obnovili zmluvu s platnosťou do roku 2021 v hodnote 4,5 milióna ročne a v roku 2015 Benfica uzatvorila trojročnú zmluvu v hodnote 30 miliónov EUR s Fly Emirates, ktorý sa stal hlavným sponzorom. 

V júni 2016 bola Benfica zaradená na 47. miesto najhodnotnejších futbalových značiek spoločnosťou Brand Finance v hodnote 86 miliónov EUR. Do roku 2017 Benfica získala 617 miliónov z prestupov hráčov. V súčasnosti v čase pandémie CoVid 19 je Benfica jedným z mála klubov, ktorý nezaznamenal také finančné obmedzenia, ktoré by spôsobili finančné ťažkosti. V súčasnosti Benfica je 100 % vlastníkom štadióna, televízie a tréningového centra. Keďže Benfica svoje činnosti financuje za pomoci akcií a emitovania obligácií, tak je zadĺženie klubu minimálne.

Média 

Benfica TV - športovo orientovaný televízny kanál. BTV je prvý klubový kanál v Portugalský a jediný na svete, ktorý vysiela priame prenosy domácich ligových zápasov. Taktiež vysiela zápasy Benfica B, zápasy juniorov a taktiež domáce zápasy tímov halových športov. Vysiela od 10. decembra 2008 a v minulosti BTV vlastnila práva aj na anglickú, taliansku a francúzsku ligu.  

Každý deň vysiela informačné programy Benfica 10H, Benfica 14H, Benfica 21H a Benfica 24H. Vysiela taktiež diskusné programy ako Členská karta, Čistý zápas, Pozornosť na šport, E Pluribus Unum, 105x68, Jornal O Benfica a mnoho ďalších.  

O Benfica - vychádza každý piatok od 28. novembra 1942. Informuje o všetko čo sa v klube deje. Od roku 2005 vychádza približne 10 000 výtlačkov. 

Mística - vychádza od 6. decembra 2007 a vychádza každý štvrťrok. Obsahuje rozhovori s hráčmi, funkcionármi, report z histórie, novinky, názory, informácie o udalostiach

Fanúšikovské skupiny

Diabos Vermelhos 
Skupina bola založená 16. novembra 1982 a nachádza sa v severnom rohu, Curva Norte. Diabos Vermelhos (Červený Diabli) je jedna z najstarších portugalských ultras skupín. Na začiatku bola táto skupina populárna, ale vnútorní konflikt v rokoch 1991 a 1992 negatívne ovplyvnil ďalší vývoj. Po príchode nových lídrov, ktorí pomohli zo zotavením a získaním nových členov, skupina obnovila aktivity. 

24. januára 2012 Diabos oznámili, že budú chýbať na zápase proti Feirense v meste Santa Maria de Feira, kvôli vysokým cenám vstupeniek. Cena bola stanová na 25 €.

V tomto okamihu ma táto skupina viac ako 2 000 členov.

Hlavné centrá skupiny 
 DV Margem Sul
 DV Alentejo
 DV Algarve
 DV Norte
 DV Alhandra
 DV Alverca
 DV Londres
 DV Paris
 DV Luxemburgo
 DV Lausanne

Existuje viac centier v krajine a v zahraničí. Napríklad vo Francúzsku, Nemecku, Švajčiarsku, Belgicku, Španielsk, Veľkej Británii, Luxemburgsku, USA alebo aj v Kanade. Heslo: "Connosco Quem Quiser, Contra Nós Quem Puder" (S nami kto chce, proti nám kto môže).

No Name Boys 

Skupina vznikla 4.marca 1992. Na štadióne majú vyhradený sektor Topo Sul (južný sektor, sektor Coca-Cola). Táto skupina bola vytvorená po nezhodách v skupine Diabos Vermelhos.                                                         

V 90.-tych rokoch to bola najpopulárnejšia skupina v Portugalsku. Členovia chodili na zápasy vo veľkom počte, či už na domáce zápasy, alebo vonku. Na štadióne vyjadrovali podporu chytľavým spevom, vlajkami a pyrotechnikou. Skupina od začiatku používala jednoduché logo, 2 čierne N obrátené naopak v červenom kruhu.

Dňa 18. septembra 1994 zakladatelia skupiny Jorge "Gullit" Mauricio, Ana Rita Fernandes a Laurentino "Tino" Soares zomreli pri autonehode v španielskej Meride, keď sa vracali zo zápasu v Splite proti Hajduku. Jednalo sa o zápas Ligy majstrov. Od tejto udalosti No Name Boys udržujú trvalé priateľstvo so skupinou Torcida Split. Počas nasledujúcich rokov si niekoľkokrát vyjadrili podporu.                                                         

V roku 1996, po incidente počas finále Portugalského pohára pri ktorom zomrel priaznivec Sportingu sa skupina skoro rozpadla. Avšak skupine sa podarilo prežiť a prekonať "kriminálny" obraz ktorý vytvárali média. NN Boys vytvorili jedinečný štýl na portugalskej scéne, pretože sa dištancovali od talianskeho ultras štýlu, ktorý bol hlavným prúdom v Portugalsku v 90-tych rokoch a na začiatku 21. storočia.                                                         

Táto skupina nemá vodcu, jediným vodcom ostal Jorge "Gullit" Mauricio. Skupina taktiež nemá žiadne webové stránky. Členovia sú dobre známi pre svoju oddanosť a vášnivú podporu na všetkých športových aktivitách, najmä na futbale, futsale a hokeji.                                                                                                                 Heslo: "Sempre Presentes" (Vždy prítomný) Známy fanúšikovia                            
 Madona (speváčka)
 Sin Cara (WWE)                            
 Mike Tyson (boxer)
 James Harden (Houston Rockets, NBA)                            
 Novak Djokovič (tenista)

Rivali 
Najväčšími rivalmi sú FC Porto a Sporting CP. Tieto kluby tvoria "veľkú trojku" ktorá nikdy nezostúpila z prvej ligy. 

Rivalita so Sportingom začala v roku 1907 keď 8 prominentných hráčov Benficy odišlo do Sportingu. Zápas medzi tímami je známi ako Derbi de Lisboa (Lisabonské derby), Derbi Eterno (Večné derby) alebo Derbi dos Derbis ("derby z derby"). 

Súboj medzi Benficou a Portom začal priateľským zápasom v roku 1912 (Benfica vyhral 8-2). Rivalita vznikla tým, že sú to kluby z dvoch najväčších portugalských miest. Dnes sú to 2 najúspešnejšie portugalské tímy. Zápas medzi nimi sa nazýva O Clássico. Porto vyhralo prvý zápas proti Benfice v roku 1920 na druhú výhru muselo čakať ďalších 9 rokov.

Trofeje 
Primeira Liga (37 - rekord): 1935–36, 1936–37, 1937–38, 1941–42, 1942–43, 1944–45, 1949–50, 1954–55, 1956–57, 1959–60, 1960–61, 1962–63, 1963–64, 1964–65, 1966–67, 1967–68, 1968–69, 1970–71, 1971–72, 1972–73, 1974–75, 1975–76, 1976–77, 1980–81, 1982–83, 1983–84, 1986–87, 1988–89, 1990–91, 1993–94, 2004–05, 2009–10, 2013–14, 2014–15, 2015–16, 2016–17, 2018–19             

Taça de Portugal (26 - rekord):  1939–40, 1942–43, 1943–44, 1948–49, 1950–51, 1951–52, 1952–53, 1954–55, 1956–57, 1958–59, 1961–62, 1963–64, 1968–69, 1969–70, 1971–72, 1979–80, 1980–81, 1982–83, 1984–85, 1985–86, 1986–87, 1992–93, 1995–96, 2003–04, 2013–14, 2016–17             

Taça da Liga (7 rekord): 2008–09, 2009–10, 2010–11, 2011–12, 2013–14, 2014–15, 2015–16              

Supertaça Cândido de Oliveira (8): 1980, 1985, 1989, 2005, 2014, 2016, 2017, 2019             

Campeonato de Portugal (3): 1920, 1931, 1935             

Liga majstrov (2): 1960–61, 1961–62                                                                                                        

Latin Cup (1): 1950                                                                                                                                                                                                                

Primeira Liga a Taça de Portugal (10 - rekord): 1942–43, 1954–55, 1956–57, 1963–64, 1968–69, 1971–72, 1980–81, 1982–83,         1986–87, 2013–14                          

Primeira Liga a Taça da Liga (4 rekord): 2009–10, 2013–14, 2014–15, 2015–16                          

Primeira Liga a Európsky pohár (1): 1960–61                                                    

Primeira Liga, Taça de Portugal a Taça da Liga (1): 2013-2014                                                                              

Ženský futbal                          

Primeira Liga (1): 2020-21                          

Taça de Portugal (1): 2018-19                          

Taça da Liga (2): 2019-20, 2020-21                          

Supertaça (1): 2019                           

                           Trofeje v halových športoch
Futsal:

Liga (8): 2002–03, 2004–05, 2006–07, 2007–08, 2008–09, 2011–12, 2014–15, 2018–19

Pohár (7 - rekord): 2002–03, 2004–05, 2006–07, 2008–09, 2011–12, 2014–15, 2016-2017

Ligový pohár (3): 2017–18, 2018–19, 2019-20

Superpohár (8 - rekord): 2003, 2006, 2007, 2009, 2011, 2012, 2015, 2016

UEFA Futsal Cup: 2009–10

Ženský futsal:

Liga (4): 2016-17, 2017-18, 2018-19, 2020-21

Národný pohár (5): 2004-05, 2005-06, 2006-07, 2007-08, 2009-10

Pohár (6): 2013-14, 2015-16, 2016-17, 2017-18, 2018-19, 2019-20

Ligový pohár (1): 2020-21

Superpohár (6): 2014, 2015, 2017, 2018, 2019, 2021

Hádzaná:

Liga (7): 1961–62, 1974–75, 1981–82, 1982–83, 1988–89, 1989–90, 2007–08

Pohár (6): 1984–85, 1985–86, 1986–87, 2010–11, 2015–16, 2017–18

Ligový pohár (3): 1995-96, 2006–07, 2008–09

Superpohár (8): 1982, 1983, 1989, 1993, 2010, 2012, 2016, 2018

Ženská hádzaná:

Liga (7): 1983-84, 1985-86, 1986-87, 1988-89, 1989-90, 1991-92, 1992-93

Pohár (6): 1984-58, 1985-86, 1986-87, 1987-88, 1988-89, 1991-92

Superpohár (2): 1990, 1992 

Hokej:

Liga (24 - rekord): 1950–51, 1951–52, 1955–56, 1956–57, 1959–60, 1960–61, 1962-63, 1965–66, 1966–67, 1967–68, 1969–70, 1971–72, 1973–74, 1978–79, 1979–80, 1980–81, 1991–92, 1993–94, 1994–95, 1996–97, 1997–98, 2011–12, 2014–15, 2015–16

Pohár (14): 1977–78, 1978–79, 1979–80, 1980–81, 1981–82, 1990–91, 1993–94, 1994–95, 1999–2000, 2000–01, 2001–02, 2009–10, 2013–14, 2014–15

Superpohár (7): 1993, 1995, 1997, 2001, 2002, 2010, 2012

Pohár 1947 (1): 2020

Metropolitná liga (5): 1966, 1967, 1969, 1971, 1972

CERH Euroleague (2): 2012–13, 2015–16

CERH European Cup (2): 1990–91, 2010–11

CERH Continental Cup (3): 2011, 2013, 2016

FIRS Intercontinental Cup: 2013, 2017

World Skate Europe (2): 1990-91, 2010-11

Ženský hokej:

Liga (8): 2012-13, 2013-14, 2014-15, 2015-16, 2016-17, 2017-18, 2018-19, 2021

Pohár (7): 2013-14, 2014-15, 2015-16, 2016-17, 2017-18, 2018-19, 2020-21

Superpohár (8): 2013, 2014, 2015, 2016, 2017, 2018, 2019, 2021

CERH Euroleague (1): 2014/15 

Basketbal:

Liga (27 - rekord): 1939–40, 1945–46, 1946–47, 1960–61, 1961–62, 1962–63, 1963–64, 1964–65, 1969–70, 1974–75, 1984–85, 1985–86, 1986–87, 1988–89, 1989–90, 1990–91, 1991–92, 1992–93, 1993–94, 1994–95, 2008–09, 2009–10, 2011–12, 2012–13, 2013–14, 2014–15, 2016–17

Pohár (22 - rekord): 1945–46, 1946–47, 1960–61, 1963–64, 1964–65, 1965–66, 1967–68, 1968–69, 1969–70, 1971–72, 1972–73, 1973–74, 1980–81, 1991–92, 1992–93, 1993–94, 1994–95, 1995–96, 2013–14, 2014–15, 2015–16, 2016–17

Ligový pohár (12 - rekord): 1989–90, 1990–91, 1992–93, 1993–94, 1994–95, 1995–96, 2010–11, 2012–13, 2013–14, 2014–15, 2016–17, 2017–18

Superpohár (14 - rekord): 1985, 1989, 1991, 1994, 1995, 1996, 1998, 2009, 2010, 2012, 2013, 2014, 2015, 2017

Trofej António Pratasa LFB (5 - rekord): 2008–09, 2011–12, 2012–13, 2014–15, 2015–16

Trofej António Pratasa Proliga (1): 2007–08

Metroplitná liga (5): 1966, 1967, 1969, 1971, 1972

Ženský basketbal:

Liga (1):  2020-21

Pohár (1): 2020-21

Pohár Vítora Huga (1): 2019-20

Volejbal:

Liga (9): 1980–81, 1990–91, 2004–05, 2012–13, 2013–14, 2014–15, 2016–17, 2018–19, 2020-201

Pohár (18 - rekord): 1965–66, 1973–74, 1974–75, 1975–76, 1977–78, 1978–79, 1979–80, 1991–92, 2004–05, 2005–06, 2006–07, 2010–11, 2011–12, 2014–15, 2015–16, 2017–18, 2018–19

Superpohár (11): 1989, 2011, 2012, 2013, 2014, 2015, 2016, 2018, 2019, 2020, 2021

Ženský volejbal:

Liga (9): 1966-67, 1967-68, 1968-69, 1969-70, 1970-71, 1971-72, 1972-73, 1973-74, 1974-75

Pohár (2): 1972-73, 1973-74

Slavní hráči

1904-1920 

Henrique Costa, Jesus Crespo, Cosme Damião, Luís Vieira, Alberto Rio

1920-1940 
Francisco Albino, Julinho, Gaspar Pinto, Vítor Silva, Rogério Sousa, Alfredo Valadas

1940-1960 
José Águas, Arsénio Duarte, Guilherme Espírito Santo, Joaquim Fernandes, Francisco Ferreira, Jacinto Marques, Ângelo Martins, António Martins, Francisco Moreira, Rogério Pipi, Joaquim Santana, Artur Santos, Joaquim Teixeira

1960-1980 
Artur Jorge, Adolfo Calisto, Ângelo Martins, Domiciano Cavém, Humberto Coelho, Mário Coluna, Alberto Costa Pereira, Fernando Cruz, Eusébio, Jaime Graça, José Augusto, José Henrique, Nené, António Simões, Toni, José Torres

1980-2000 

Rui Águas, Manuel Bento, Carlos Manuel, Fernando Chalana, Manuel Rui Costa, Hélder, Bastos Lopes, Silvino Louro, Paulo Madeira, Álvaro Magalhães, Mats Magnusson, Michael Maniche, Diamantino Miranda, Carlos Mozer, António Pacheco, Minervino Pietra, João Pinto, Michel Preud'homme, Shéu, António Veloso

2000-2020 
Pablo Aimar, André Almeida, Artur, Óscar Cardozo, David Luiz, Rúben Dias, Nicolás Gaitán, Jardel, Jonas, Lima, Luisão, Miguel, Nuno Gomes, Maxi Pereira, Armando Petit, Pizzi, Quim, Eduardo Salvio, Javier Saviola, Simão Sabrosa

Halové športy

Futsal 

Gonçalo Alves, Arthur, Bebé, Tiago Brito, Fábio Cecílio, Chaguinha, Ivan Chishkala,   André Coelho, Bruno Coelho, Pedro Costa, Deives, Elisandro, Luís Estrela, Fernandinho, Juanjo, André Lima, César Paulo, Alexandre Patias, Arnaldo Pereira, Pica Pau, Joel Queiróz, Ricardinho, Robinho, Romulo, Diego Roncaglio, André Sousa, Hossein Tayebi, Rogério Vilela, Vitinha, Fernando Wilhelm, Zé Mária

Hádzaná 
José António, Fredrik Appelgren, João Santa Bárbara,  Alexis Borges, Paulo Bunze, Inácio Carmo, Carlos Carneiro, Davide Carvalho, Gheroge Covaciu, Alexandre Cavalcanti, Petar Djordjic, Gheorge Dogarescu, Cezar Draganita, Pedro Gama, Mário Gentil, Nuno Grilo, Rui Ferreira, João Ferreirinho, Hugo Figueira, Sergey Hernández, José Janeiro, Francisco João, Jonas Kallman, Luís Lopes, João Manuel Reinaldo, Rogério Moraes, Paulo Moreno, Kévin Nyokas, João País, Rene Toft Hansen, Vasco Vasconcelos

Hokej 
Jordi Adroher, Paulo Almeida, Sergi Aragonés, Luís Ferreira, Felipe Gaidão, Casimiro, Garrancho, Jorge Godinho, José Leste, Carlos Lopes, Rui Lopes, António Livramento, Valter Neves, Carlos Nicólia, Lucas Ordonéz, Ricardo Perreira, Diogo Rafael, António Ramalho, Miguel Rocha, João Rodrigues, Ricardo Rosado, Ricardo Silva, Guillem Trabal, Mariano Velasquez, Panchito Velasquez, Luís Viana

Basketbal 
Marc Acres, Carlos Andrade,  Jorge Barbosa, Tomás Barroso, Betinho, Diogo Carreira, Eric Coleman, Deaquan Cook, Seth Doliboa, Heshimu Evans, Fred Gentry, Arthur Leiria, Carlos Lisboa, Rafael Lisboa, Pedro Miguel, Toure Murry, Mike Plowden, Alexandre Pires, Neemias Queta, Sérgio Ramos, Carlos Seixas, António Tavares, Henrique Vieira, Jamie Watson

Voleibal 
José Barros, Pedro Barros, Valério Capaz, Ivo Casas, Flávio Cruz, Bruno Feteira, Carlos Figueiredo, Pedro Fiúzia, Eduardo Galinha, Hugo Gaspar, Rui Guedes, Marc-Anthony Honoré, Jorge Infante, José Jardim, Renato Júnior, Márcio Karas, Alexandre Lamb, Peytchev, Luís Quelhas, Manuel Silva, Carlos Teixeira, Peter Wohlfarhrtstatter, Tiago Violas, Zelão

Manažment 

Mandát 2021-2025

Externé odkazy 
 SL Benfica - Oficiálna webstránka

Benfica
Futbalové kluby založené v 1904